༄༅། །རིག་འཛིན་བླ་མ་དམ་པའི་ཞབས་ལ་ཕྱག་འཚལ་ལོ། །ནམ་མཁའི་གནས་
སུ་སོགས། བདག་དང་མཐའ་ཡས་སོགས། ཨཱཿ གདོད་ནས་མ་སྐྱེས་སྟོང་པ་ཉིད། །ལྷུན་
གྲུབ་ཡེ་ཤེས་རྣམ་དག་པ། །ཆོས་ཉིད་དབྱིངས་ཀྱི་ཞིང་ཁམས་རྫོགས། །ཐིག་ལེ་སྟོང་
124

བླ་སྒྲུབ་སྐོར།
སྒྲོན་འོད་པོ་ཆེ། །མ་བྱས་ཡེ་ནས་གཞལ་ཡས་ཁང་། །རྒྱན་དང་བཀོད་པ་རྫོགས་པའི་
དབུས། །རང་བྱུང་རྡོ་རྗེ་ལུ་གུ་རྒྱུད། །རང་གདངས་གཟུགས་སུ་རྫོགས་པའི་ལྷ། །ཆོས་
ཉིད་མངོན་སུམ་སྤྲུལ་པའི་སྐུ། །ཉམས་སྣང་གོང་འཕེལ་བླ་མ་ནི། །ཚད་ཕེབས་ལོངས་
སྐུའི་ཁྱབ་བདག་ཉིད། །ཆོས་ཟད་བློ་འདས་ཆོས་ཀྱི་རྗེ། །འཇམ་དཔལ་གྲུབ་པའི་བློ་གྲོས་
གཏེར། །འཕོ་མེད་འཇའ་ལུས་རྡོ་རྗེའི་སྐུ། །འོད་གསལ་དྭངས་མ་ལྔ་ལྡན་གསལ། །དེ་ཡི་
ཐུགས་ཀར་འོད་ལྔའི་ཀློང་། །འཆི་མེད་གཞོན་ནུ་བུམ་པའི་སྐུ། །གྲུབ་པའི་དབང་ཕྱུག་བི་
མཱ་ལ། །དཀར་གསལ་པཎྜི་ཏ་ཡི་ཆས། །ཁྱབ་བདག་གདོད་མའི་མགོན་པོར་བསྒོམ། །
དམིགས་པའི་ཡུལ་མེད་ཆོས་ཉིད་ངང་། །ཡེ་ཤེས་ཕྲིན་ལས་ངོ་མཚར་ཆེ། །རང་བྱུང་
འདུ་བྲལ་མེད་པའི་ལྷ། །འཁོར་འདས་བྱང་ཆུབ་སེམས་སུ་རྫོགས། །ཆོས་རྣམས་རང་
བཞིན་ཁྱེད་ཡིན་པས། །སྟོན་པ་སྐུ་གསུམ་ཁྱེད་ལ་རྫོགས། །ཀུན་བཟང་ཀློང་ལ་གསོལ་
བ་འདེབས། །དུས་གསུམ་སངས་རྒྱས་ཁྱེད་ཡིན་པས། །བྱང་ཆུབ་སེམས་ལ་གསོལ་
བ་འདེབས། །སངས་རྒྱས་མེད་པའི་སྔ་རོལ་ནས། །རྗེ་བཙུན་དམ་པར་གསོལ་བ་
འདེབས། །འཁོར་བ་བྱ་བ་ཡེ་ནས་དག །འབྱུང་ཆེན་དམ་པར་གསོལ་བ་འདེབས། །ཆོས་
རྣམས་ཀློང་ཆེན་སེམས་ཆེན་པོར། །འཕོ་འགྱུར་མེད་ལ་གསོལ་བ་འདེབས། །ཨོཾ་ཨཱཿཧཱུྃ་
མ་ཧཱ་གུ་རུ་ཤ་རི་རཾ་གྷི་ལི་ཧཱུཾ། ཅི་འགྲུབ་བཟླས་ཏེ་དགོངས་པའི་སྲོག་བཟུང་། ཨོཾ། མཉམ་ཉིད་གཅིག་ལ་
ཅིར་སྣང་ཡང་། །ཡོན་ཏན་ཐམས་ཅད་བསྐྱེད་པའི་གཞི། །རང་བྱུང་དབྱེ་བསལ་མེད་པའི་
སྐུ༑ ༑རྡོ་རྗེ་རྒྱལ་པོ་བླ་མ་ཉིད། །སྐུ་གསུམ་གནས་དང་བསྟན་པ་གསུམ། །འགྱུར་མེད་
རང་བྱུང་ཡི་གེ་གསུམ། །རོལ་པ་བྱང་ཆུབ་སེམས་སུ་རྫོགས། །དབང་དང་བྱིན་རླབས་
རྨད་པོ་ཆེ། །ཡེ་ནས་ངོ་མཚར་ཆེན་པོར་ཤར། །བལྟས་པས་མི་མཐོང་འགྱུར་བ་མེད།
བསྒོམ་པས་མི་རེག་གཞི་ལ་ཐུག །མཚོན་པས་མི་རྙེད་དཔེ་དང་བྲལ། །སྒྲུབ་པས་མི་
འགྲུབ་ངེས་པའི་དོན། །འབད་མེད་རང་གྲོལ་རྟོགས་པའི་གདེངས། །དབང་དང་འབྲས་
125

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
བུའི་མཐར་ཐུག་པ། །ཐིག་ལེ་ཉག་གཅིག་གྲྭ་ཟུར་ཟླུམ། །རང་བྱུང་ཡེ་ཤེས་རྒྱུ་རྐྱེན་བྲལ། །
ཕྱོགས་མེད་མཐའ་དང་བྲལ་བར་ཨཱཿ ཞེས་མཉམ་བཞག་ཡེ་ཤེས་བླ་མའི་རྒྱུན་བསྐྱངས་ཏེ་བསྒོམ་མོ། །ཞེས་པ་
འདི་དཔལ་ཡུལ་བླ་མ་བསམ་འགྲུབ་ཀྱིས་བསྐུལ་ངོར་ཆོས་སྨྲ་བ་ཚུལ་ཁྲིམས་རྒྱ་མཚོས་སོ། །